text: Røveri mod Fakta i Aabenraa
  23 marts 2011 kl. 20.49
  Fakta i Aabenraa blev klokken 21 onsdag aften røvet. En mand med en stor kniv truede sig til at få udleveret kassebeholdningen.
  Røveren er mellem 20 og 25 år. Han er høj og iklædt en sort jakke. Under røveriet havde han en hvid maske for ansigtet.
  Personalet i Fakta-butikken i Vestergade var ved at lukke butikken, da røveren dukkede op.
  Politi med hunde var ved 22-tiden onsdag i gang med at eftersøge røveren.
  